**OPĆINSKO VIJEĆE**

KLASA:021-05/21-01/06

URBROJ:2170-03-21-01-1

Z A P I S N I K

sa III. sjednice

Općinskog vijeća Općine Čavle

održane 23.rujna 2021.godine

 Sjednica se održava u prostorijama Općine Čavle – OPĆINSKA VIJEĆNICA, sa početkom u 18,00 sati, a predsjeda joj predsjednik Općinskog vijeća Norbert Mavrinac.

 **Prisutni: NORBERT MAVRINAC, SANDRA MOHORIĆ, STANISLAVA BUŠLJETA, ALJOŠA ŽEŽELIĆ, MIRKO VUKELIĆ, ALEN KNEŽEVIĆ, MARKO ŽUVIĆ,GORAN MAVRINAC, MARKO SOBOTINČIĆ, DENIS ČARGONJA, STANISLAV ŽEŽELIĆ, MILAN MILARDOVIĆ, Ivana Cvitan Polić, Dolores Burić, Tamara Kovačić Relja.**

 Predsjedatelj utvrđuje da sjednici prisustvuje 12 vijećnika.

 U nastavku čita očitovanje Odbora za statutarno pravna pitanja na prijedloge odluka te utvrđuje da se sve iznijete primjedbe Odbora s izuzetkom primjedbi na točke 4. i 5 prihvaćaju te čine sastavne dijelove dostavljenih materijala te potom daje prijedlog dnevnog reda na usvajanje te utvrđuje da je jednoglasno usvojen slijedeći

D N E V N I R E D:

1.Usvajanje Zapisnika sa II. sjednice Općinskog vijeća

2.Donošenje Polugodišnjeg izvještaja o izvršenju Općinskog proračuna Općine Čavle za razdoblje 1.siječnja do 30.lipnja 2021.godine

3.Donošenje Polugodišnjeg izvješća o radu općinske načelnice za razdoblje od 1.siječnja do 30.lipnja 2021.godine

4.Odluka o davanju suglasnosti za provedbu ulaganja na području Općine Čavle za provedbu projekta „Rekonstrukcija i uređenje – Dječji vrtić Čavlić – podružnica Petešić“

5.Odluka o davanju suglasnosti za provedbu ulaganja na području Općine Čavle za provedbu projekta „Izgradnja sportskog igrališta Hrastenica“

6.Donošenje Odluke o I. izmjenama i dopunama Odluke o stipendiranju sportaša

7.Donošenje Odluke o ukidanju statusa javnog dobra

8.Donošenje Odluke o prodaji nekretnina u vlasništvu Općine Čavle

9.Donošenje Odluke o I. izmjenama i dopunama Pravilnika o ocjenjivanju službenika i namještenika

10.Donošenje Odluke o osnovici i koeficijentu za obračun plaće općinskog načelnika

11.Donošenje Odluke o visini naknade za rad općinskog načelnika koji dužnost obnaša bez zasnivanja radnog odnosa

AKTUALNI SAT

**DENIS ČARGONJA:1.U naselju Podčudnić kod skretanja za Čavlovo selo na dijelu županijske ceste još uvijek su urušeni stupići i kretanje pješaka na uskom dijelu prometnice je otežano i nesigurno za pješake pa predlaže da se izvidi mogućnost rješenja za uređenje nogostupa.**

 **2.Na Krenovcu iza zgrade Općine -sjedište KD Čavle Općina je postala vlasnikom zemljišta (dolac) koji sada stoji neuredan, zarastao u raslinje i predlažem da se za uređenje tog dijela koji se nalazi u samom naselju angažira KD Čavle a ukoliko nisu u mogućnosti predlažem da se organizira radna akcija pa da se to konačno riješi.**

Ivana Cvitan Polić (odgovor):1.Odmah nakon što se ne prošloj sjednici postavili to pitanje dala sam nalog da se pokrene rješenje a trenutno nisam upoznata gdje je i zašto zapelo. Izvidjeti ću pa ću vam dati informaciju o tome.

 2.Pohvaljujem vašu inicijativu i krenuti ćemo o to rješavanje na bilo kakav način.

**STANISLAV ŽEŽELIĆ:1.Kakvi su planovi u budućnosti sa prostorom kojeg koristi pošta Čavle i da li plaćaju najam?**

 **2.Na određenim lokacijama u Općini postavljeni su ležeći policajci pa me interesira na temelju čega i da li je prethodno ishodovano bilo kakvo mišljenje od određenih službi koje bi mogle biti nadležne u rješavanju tog pitanja?**

Ivana Cvitan Polić (odgovor):1.Za sada je pošta tu gdje je. Najam plaćaju a ideja je da kada se krene u uređenje kancelarija za Općinu Čavle poštanski ured se premjesti u sadašnje prostore koje koristi DVD Čavle.

 2.Već duže vrijeme pojedini mještani negoduju radi brzine kretanja po ulicama tražeći postavljanje ležećih policajaca kako bi se to spriječilo. Prije nego li smo tome pristupili izrađeno je prometno i projektno rješenje i dobivene su određene suglasnosti i mišljenja. Sada smo svjedoci da neki drugi mještani negoduju i protive se tome. Poučeni tim iskustvom mišljenja smo da ubuduće prije donošenja konačne odluke o postavljanju ležećih policajaca provedemo javnu raspravu sa mještanima. Inače moram istaknuti da je za postavljanje prometne signalizacije Općina provede postupak javne nabave te je temeljem takvog postupka i izvršen odabir najpovoljnijeg ponuditelja sa koji Općina ima sklopljen Ugovora.

**GORAN MAVRINAC:1.Mještani su mi ukazali na odbačeni miješani građevinski otpad koji sadrži otrovna kancerogena salonitna svojstva na području Kikovice (odnosno Kave).**

**Prošle godine kao i one prije nje utrošili smo nemala proračunska sredstva na saniranje opasnih otpada na području Općine Čavle a prema svemu sudeći očekuje nas nažalost i ove godine kontinuitet sa navedenim devijacijama.**

**U Općini Jelenje izgradnjom reciklažnog dvorišta mještani Općine Jelenje dobili su mogućnost besplatne pohrane salonitnog otpada, odnosno salonitnih krovišta koji su najčešći sadržaj divljih deponija te su time uspješno anulirali stvaranje novih.**

**Reciklažno dvorište u Mihačevoj Dragi naplaćuje zaprimanje većeg broja salonitnih krovišta zbog čega velik broj ljudi usitnjuje salonitne pokrovne ploče i miješa sa ostalim građevinskim otpadom a potom navedeni otpad nerijetko postaje sadržaj divljih deponija ili pak legalnih mjesta za natrpavanje građevinskih i inih terena.**

**Obzirom da Općina Čavle još uvijek nema vlastito reciklažno dvorište zanima me što mislite o tome da se sa Općinom Jelenje dogovorimo o preuzimanju navedenog otpada i to objavimo javno te time pokušamo spriječiti nastajanje novih divljih deponija koji sadržavaju opasni otpad čije saniranje nas na koncu godišnje košta puno više od predložene inicijative?**

 **2.Sve veći broj mještana dviju grobničkih općina ima potrebu svoje majke i očeve zbrinuti u domove za starije i nemoćne ili pak u dnevni boravak dok su isti svakodnevno na radnom mjestu.**

**Troškovi njegovatelja su većini nedostupna kategorija, projekt gerontodomaćica je hvale vrijedan projekt koji osobno podržavam no nedovoljan je za pokrivanje većine naših mještana.**

**Privatni domovi za starije i nemoćne na području Grobnišćine uglavnom su popunjeni osobama koje nisu sa područja Grobnišćine.**

**Najavljena izgradnja doma za starije i nemoćne u klanjskoj kasarni dugo je našim mještanima koji bi primarno koristili usluge dnevnog boravka za starije a samim time što je najavljen kao zajednički projekt više jedinica lokalne samouprave i uprave riječkog prstena neće biti u mogućnosti pokriti dovoljnu potrebu mještana Grobnišćine.**

**Zanima me što mislite o zajedničkom ulaganju sa Općinom Jelenje u prenamjenu bivše osnovne škole na Vodičajni u grobnički centar za starije i nemoćne koji bi svojim kapacitetom i položajem mogao zadovoljiti sve tražene potrebe naših najstarijih mještana?**

Ivana Cvitan Polić (odgovor):1.Za zbrinjavanje otpada salonitki mještani naše Općine isti mogu zbrinuti odvozom u Mihačevu Dragu i treba kontaktirati našeg komunalnog redara. To se radi o određenim količinama Što se tiče dogovora sa Općinom Jelenje pokušali smo ali dogovor nije postignut i morati ćemo čekati da se reciklažno dvorište izgradi kod nas a za to je postupak pokrenut.

 2.Dom za starije osobe u Općini Klana je zajednički projekt 5 jedinica lokalne samouprave i to je vrlo dobar i hvale vrijedan projekt. Što se tiče takvog doma u prostoru stare škole u Jelenju isti također može saživiti obzirom da je potreba za takvim rješenjima veća od trenutnih mogućnosti smještaja. Inače razmišlja se i na prostoru Općine Čavle urediti prostor koji bi imao namjenu dnevnog boravka za takve osobe.

**MILAN MILARDOVIĆ:1.Mještani u naselju Baćina negoduju radi prometovanja teških kamiona pa me interesira dali se to može riješiti radi sigurnosti mještana?**

 **2.Kod sportske dvorane Mavrinci da li se može urediti pješački prijelaz?**

Ivana Cvitan Polić (odgovor):1.Upoznati smo sa tom situacijom i naručena je studija koja bi regulirala takva pitanja u naseljenom dijelu. Razmišljamo da se omogući i naplata određene rente za vlasnike tih kamiona.

 2.Moguće je i o tome razmišljamo.

**MARKO ŽUVIĆ:1.Dobio sam informacije da članstvo u DVD Čavle je vrlo skromno mali broj pa me interesira kakvo je toče stanje u udruzi?**

Ivana Cvitan Polić (odgovor):Točan je podatak da je unazad par godina došlo do osipanja članstva u DV Čavle. Pokušava se nešto poduzeti no za sada nema nekog značajnijeg pomaka. Ideja je i razmišlja se da se dva DVD-a Čavle i Jelenje spoje u jedno no to je još samo ideja. Činjenica je da bez podmlatka nema nade da se to pitanje riješi. Možemo pozvati predsjednika udruge pa da da izvješće o stanju u DVD-u.

**ALJOŠA ŽEŽELIĆ:1.Da li se razmišlja o izmjenama i dopunama Poslovnika o radu Općinskog vijeća pošto smo bili svjedoci na prošloj sjednici neprimjerenog ponašanja vijećnika kako bi se osigurao normalan rad i kako se takve pojave više ne bi događale na sjednicama te kako bi se mogle i sankcionirati?**

Ivana Cvitan Polić (odgovor):1.Nakon te sjednice i neprimjerenog ponašanja kontaktirali smo službe u Gradu Rijeci i raspitali se o tome kako oni imaju regulirano to pitanje. Iskreno se nadam da nam se tako nešto više neće događati a ukoliko se to i zatraži možemo pokrenuti postupak no prethodno moramo provesti e-savjetovanje.

**SANDRA MOHORIĆ:1.Kolega vijećnik pita za Poslovnik a je bi molila da se na web stranice Općine stavi pročišćeni tekst Statuta Općine Čavle.**

 **2.Molila bi pisani odgovor na postavljeno pitanje o privatnoj tužbi mještana dijela naselja Cernik vezano za držanje domaćih životinja. Pročitala sam Odluku o komunalnom redu za koju je rečeno da je na izradi radio naš komunalni redar te da je detaljna i obuhvaća sve sfere vezano za održavanje komunalnog reda. Iz te odluke je vidljivo da Upravni odjel može u slučajevima neadekvatnog držanja domaćih životinja donijeti i rješenje o zabrani držanja ako nisu zadovoljeni sanitarni uvjeti. Također me zanima koliko je kazni po toj odluci izrekao komunalni redar a da se iste ne odnose na parkiranje?**

Ivana Cvitan Polić (odgovor): 1. Obavijestiti će se Odbor za statutarno-pravna pitanja te će se usvojiti pročišćeni tekst Statuta.

2. Podatke o broju kazni izrečenih od strane komunalnog redara dostaviti će se u pisanom obliku.

**Točka 1.**

**Usvajanje Zapisnika sa II. sjednice Općinskog vijeća**

 Zapisnik sa II. sjednice Općinskog vijeća vijećnicima je dostavljen uz materijal za sjednicu i u privitku je Zapisnika.

 Primjedbe na prijedlog Zapisnika iznijeli su Denis Čargonja i Marko Sobotinčić da se u Zapisnik pod aktualnim satom upiše i neprimjereno ponašanje te iznijete prijetnje vijećnika Gorana Mavrinca prema vijećniku Marku Sobotinčiću.

 Temeljem iznijetih primjedbi predsjedatelj daje sa tim prijedlozima na usvajanje te utvrđuje da je JEDNOGLASNO donijeta slijedeća

**O D L U K A**

 **Usvaja se Zapisnik za II. sjednice Općinskog vijeća Općine Čavle održane 22.srpnja 2021.godine.**

**Točka 2.**

**Donošenje Polugodišnjeg izvještaja o izvršenju Općinskog proračuna**

**Općine Čavle za razdoblje 1.siječnja do 30.lipnja 2021.godine**

 Izvještaj o izvršenju proračuna vijećnicima je dostavljen uz materijal za sjednicu i u privitku je Zapisnika.

 Uvodno dopunsko obrazloženje daje Tamara Kovačić Relja.

 U nastavku predsjedatelj otvara raspravu za koju su se prijavili: STANISLAV ŽEŽELIĆ, GORAN MAVRINAC, MIRKO VUKELIĆ, SANDRA MOHORIĆ.

 Po provedenoj raspravi, predsjedatelj daje Polugodišnji izvještaj o izvršenju proračuna na usvajanje.

 Temeljem izvršenog glasovanja , dizanjem ruku predsjedatelj utvrđuje da je većinom glasova (8 ZA, 4 SUZDRŽANA), donijeta slijedeća

**O D L U K A**

 **Prihvaća se Polugodišnji Izvještaj o izvršenju Općinskog proračuna Općine Čavle za razdoblje 1.siječnja do 30.lipnja 2021.godine.**

PREDSJEDATELJ UTVRĐUJE DA NA SJEDNICU STIŽE ĐURĐICA FUĆAK PA SADA SJEDNICI PRISUSTVUJE 13 VIJEĆNIKA.

**Točka 3.**

**Donošenje Polugodišnjeg izvješća o** **radu općinske načelnice**

**za razdoblje od 1.siječnja do 30.lipnja 2021.godine**

 Uvodno dopunsko obrazloženje daje općinska načelnica Ivana Cvitan Polić.

 Izvješće je vijećnicima dostavljeno uz materijal za sjednicu i u privitku je Zapisnika.

 U nastavku predsjedatelj otvara raspravu za koju su se prijavili: SANDRA MOHORIĆ, GORAN MAVRINAC, MIRKO VUKELIĆ.

 Po provedenoj raspravi predsjedatelj daje izvještaj na usvajanje, a po izvršenom glasovanju dizanjem ruku, predsjedatelj utvrđuje da je većinom glasova ( 9 ZA, 4 SUZDRŽANA ) donijeta slijedeća

**O D L U K A**

 **Prihvaća se Polugodišnji izvještaj o radu općinske načelnice za razdoblje od 1.siječnja do 30.lipnja 2021.godine.**

**Točka 4.**

**Odluka o davanju suglasnosti za provedbu ulaganja na području Općine Čavle**

**za provedbu projekta „Rekonstrukcija i uređenje – Dječji vrtić Čavlić – podružnica Petešić“**

 Općinska načelnica daje dopunsko obrazloženje prijedloga odluke.

 Prijedlog odluke vijećnicima je dostavljen uz materijal i u privitku je Zapisnika.

 Obzirom da se nitko nije prijavio za raspravu, predsjedatelj daje prijedlog na usvajanje.

 Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

 **Donosi se Odluka o davanju suglasnosti za provedbu ulaganja na području Općine Čavle za provedbu projekta „Rekonstrukcija i opremanje -Dječji vrtić Čavlić, podružnica Petešić“.**

**Točka 5.**

**Odluka o davanju suglasnosti za provedbu ulaganja na području**

**Općine Čavle za provedbu projekta „Izgradnja sportskog igrališta Hrastenica“**

 Prijedlog odluke vijećnicima je dostavljen uz materijal i u privitku je Zapisnika.

 Uvodno dopunsko obrazloženje daje općinska načelnica.

 U nastavku predsjedatelj otvara raspravu za koju su se prijavili: STANISLAV ŽEŽELIĆ, GORAN MAVRINAC, ĐURĐICA VALJAN, MARKO SOBOTINČIĆ.

 Nakon provedene rasprave, predsjedatelj daje prijedlog odluke na usvajanje.

 Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

 **Donosi se Odluka o davanju suglasnosti za provedbu ulaganja na području Općine Čavle za provedbu projekta „Izgradnja sportskog igrališta Hrastenica“.**

**Točka 6.**

**Donošenje Odluke o I. izmjenama i dopunama Odluke o stipendiranju sportaša**

 Prijedlog odluke vijećnicima je dostavljen uz materijal za sjednicu i u privitku je Zapisnika.

 Uvodno dopunsko obrazloženje daje općinska načelnica.

 U nastavku predsjedatelj otvara raspravu za koju su se prijavili: DENIS ČARGONJA, GORAN MAVRINAC.

 Po provedenoj raspravi, predsjedatelj daje prijedlog Odluka na usvajanje.

 Temeljem izvršenog glasovanja, dizanjem ruku, predsjedatelj utvrđuje da je većinom glasova (9 ZA, 4 SUZDRŽANA), donijeta slijedeća

**O D L U K A**

 **Donosi se Odluka o I. izmjenama i dopunama Odluke o stipendiranju sportaša.**

**Točka 7.**

**Donošenje Odluke o ukidanju statusa javnog dobra**

 Prijedlog odluke vijećnicima je dostavljen uz materijal za sjednicu i u privitku je Zapisnika.

 Uvodno dopunsko obrazloženje daju općinska načelnica i pročelnica upravnog odjela.

 U nastavku predsjedatelj otvara raspravu za koju su se prijavili: STANISLAV ŽEŽELIĆ, GORAN MAVRINAC.

 Po iznijetom, predsjedatelj daje prijedlog Odluke na usvajanje.

 Temeljem izvršenog glasovanja dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

 **Donosi se Odluka o ukidanju statusa javnog dobra.**

**Točka 8.**

**Donošenje Odluke o prodaji nekretnina u vlasništvu Općine Čavle**

 Prijedlog odluke o prodaji nekretnina u vlasništvu Općine Čavle vijećnicima je dostavljen uz materijal za sjednicu i u privitku je Zapisnika.

 Uvodnom dopunsko obrazloženje daje općinska načelnica.

 U nastavku predsjedatelj otvara raspravu za koju se je prijavio: GORAN MAVRINAC.

 Po provedenoj raspravi, predsjedatelj daje prijedlog odluke na usvajanje.

 Temeljem izvršenog glasovanja, dizanjem ruku, predsjedatelj utvrđuje da JE JEDNOGLASNO donijeta slijedeća

**O D L U K A**

 **Donosi se Odluka o prodaji nekretnina u vlasništvu Općine Čavle, stan u zgradi na adresi Mavrinci,Brdina 1, po početnoj procijenjenoj vrijednosti u iznosu od 190.900,00 kuna.**

**Točka 9.**

**Donošenje Odluke o I. izmjenama i dopunama Pravilnika**

**o ocjenjivanju službenika i namještenika**

 Prijedlog Odluke vijećnicima je dostavljen uz materijal za sjednicu i u privitku je Zapisnika.

 Uvodno dopunsko obrazloženje daje pročelnica upravnog odjela.

 Obzirom da se nitko nije javio za raspravu, predsjedatelj daje prijedlog Odluke na usvajanje.

 Temeljem izvršenog glasovanja, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

 **Donosi se Odluka o I. izmjenama i dopunama Pravilnika o ocjenjivanju službenika i namještenika.**

**Točka 10.**

**Donošenje Odluke o osnovici i koeficijentu za obračun plaće općinskog načelnika**

 Prijedlog Odluke vijećnicima je dostavljen uz materijal za sjednicu i u privitku je Zapisnika.

 U nastavku predsjedatelj otvara raspravu za koju se je prijavila ĐURĐICA FUĆAK.

 Po provedenoj raspravi, predsjedatelj daje prijedlog odluke na usvajanje.

 Temeljem izvršenog glasovanja, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

 **Donosi se Odluka o osnovici i koeficijentu za obračun plaće općinskog načelnika.**

**Točka 11.**

**Donošenje Odluke** **o visini naknade za rad općinskog načelnika**

**koji dužnost obnaša bez zasnivanja radnog odnosa**

 Prijedlog Odluke vijećnicima je dostavljen uz materijal za sjednicu i u privitku je Zapisnika.

 U nastavku predsjedatelj otvara raspravu za koju se je prijavio GORAN MAVRINAC.

 Po provedenoj raspravi, predsjedatelj daje prijedlog odluke na usvajanje.

 Temeljem izvršenog glasovanja, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

 **Donosi se Odluka o visini naknade za rad općinskog načelnika koji dužnost obnaša bez zasnivanja radnog odnosa.**

 BILJEŽILA: PREDSJEDNIK:

 Dolores Burić Norbert Mavrinac